Legal Document

Category: 733

Text:
29. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1020843/15501/Γ0012 της 25 Φεβρ. 1990/12 Μαρτ. 1991 (ΦΕΚ Β' 142) Προσαύξηση ποσών φόρου και εισφοράς πλοίων Έχοντας υπόψη: α.Τις διατάξεις της παρ. 4 του άρθρ. 6 του Νόμ. 27/1975 "Περί φορολογίας Πλοίων, επιβολής εισφοράς προς ανάπτυξιν της Εμπορικής Ναυτιλίας, εγκαταστάσεως αλλοδαπών, ναυτιλιακών επιχειρήσεων και ρυθμίσεως συναφών θεμάτων". β)Τις διατάξεις της παρ. 4 του άρθρ. 4 του νόμ. 29/1975 "Περί επιβολής ειδικής εισφοράς υπέρ του Ναυτικού Απομαχικού Ταμείου (ΝΑΤ)". γ)Το γεγονός ότι πρέπει να προσαυξηθούν τα υπό των διατάξεων των άρθρ. 6 και 10 του νόμ. 27/1975 και του άρθρ. 4 του Νόμ. 29/1975 ποσά φόρου και εισφοράς και για την πενταετία 1991-1995, αποφασίζουμε: 1.Τα κατά το πρώτο εδάφιο της παρ. 1 του άρθρ. 6 του νόμ. 27/1975 "Περί φορολογίας πλοίων, επιβολής εισφοράς προς ανάπτυξιν της Εμπορικής Ναυτιλίας, εγκαταστάσεως αλλοδαπών ναυτιλιακών επιχειρήσεων και ρυθμίσεως συναφών θεμάτων, ποσά φόρου προσαυξάνονται για την πενταετία 1991-1995 κατά ποσοστό 4% ετησίως. Το ποσό που προκύπτει από τον υπολογισμό της προσαύξησης προστίθεται στα διαμορφωθέντα κατά το έτος 1990 ποσά φόρου, κατ’ εφαρμογή των διατάξεων της παρ. 4 του άρθρ. 6 του νόμ. 27/1975 και σε αυτά των επομένων ετών, όπως αυτά θα διαμορφωθούν μέσα στην παραπάνω πενταετία. 2.Τα κατά το πρώτο εδάφιο της παρ. 1 του άρθρ. 4 του νόμ. 29/1975 "Περί επιβολής ειδικής εισφοράς υπέρ του Ναυτικού Απομαχικού Ταμείου (ΝΑΤ)", ποσά ειδικής εισφοράς, προσαυξάνονται για την πενταετία 1991-1995 κατά ποσοστό 4% ετησίως. Το ποσό που προκύπτει από τον υπολογισμό της προσαύξησης προστίθεται στα διαμορφωθέντα κατά το έτος 1990 ποσά φόρου, κατ’ εφαρμογή των διατάξεων της παρ. 4 του άρθρ. 4 του νόμ. 29/1975 και σε αυτά των επομένων ετών, όπως αυτά θα διαμορφωθούν μέσα στην παραπάνω πενταετία. (Αντί για τη σελ. 66,667(β) Σελ. 66,667(γ) Τεύχος 1437 Σελ. 1 Φορολογία  Προσόδου από πλοία 27.Α.μ.28-29 Η απόφαση αυτή ισχύει από 1.1.1991. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. Κυρώθηκε και απόκτησε ισχύ νόμου από τότε που ίσχυσε, από την παρ. β' του άρθρ. 13, του Νόμ. 1967/3-4 Οκτ. 1991 (ΦΕΚ Α' 149) τόμ. 13, σελ. 244,9935.